Harstad stadion
**Harstad Idrettslag** (HIL), stiftet 1. mars 1903, er en klubb med tilhørighet i sentrale deler av Harstad. HIL er nå en ren fotballklubb. Tidligere hadde klubben stor aktivitet også i kvinnehåndball og vinteridrettene langrenn, skihopping og kombinert. Klubbens hjemmebane er Harstad stadion. HILs draktfarger er gul/svart-stripet skjorte og svart bukse.

HIL var tidligere et av de beste fotballagene i Nord-Norge, med ni nordnorske mesterskap. Hovedkonkurrentene var Mjølner og Bodø/Glimt. På slutten av 1950-tallet spilte de i vennskapskamper uavgjort 1–1 mot Fredrikstad og vant 5–2 mot Larvik Turn, der begge lagene var i norgestoppen.

Laget har spilt seks sesonger i den nest øverste divisjonen, sist i 1997. De har nådd 4. runde i NM-cupen to ganger (1984 og 1989), begge ganger med tap mot Viking. Laget ble i 2009 klar for 2. divisjon i 2010. Sesongen 2010 endte laget på 5.-plass i 2. div avd. 4. I sesongen 2011 ble laget nr. 12 og rykket ned sammen med Hasle Løren og Skarp. I sesongen 2012 spilte laget 3. divisjon avd. 11, men rykket straks opp igjen til 2. divisjon 2013, avdeling 2. Sesongen 2017 endte Harstad IL på 6. plass i Norsk Tipping-ligaen avdeling 6.

De mest kjente spillerne på HIL har vært Trygve Bornø, Svein Are Andreassen, Olav Råstad, Runar Normann og Thomas Kind Bendiksen. Trygve spilte i mange år på Skeid, den gangen en toppklubb, og har 43 landskamper, en periode som kaptein. Runar spilte i engelske Coventry, foruten Lillestrøm og Brann. Thomas gikk i august 2007 direkte fra Harstad til Rangers FC i Skottland og har fra 2012 spilt for blant andre Tromsø Idrettslag, Molde og Sandefjord. Dommer Per Ivar Staberg har tidligere representert HIL, og var sports- og markedssjef i klubben i perioden 2008–2010.

Tabell
------

3. divisjon fotball for menn 2022 avdeling 6| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Strømsgodset 2 | 26 | 19 | 3 | 4 | 88–38 | 50 | **60**  |
| 2 | Gjelleråsen | 26 | 19 | 0 | 7 | 77–42 | 35 | **57**  |
| 3 | Fløya | 26 | 15 | 4 | 7 | 58–35 | 23 | **49**  |
| 4 | Lørenskog | 26 | 14 | 6 | 6 | 61–34 | 27 | **48**  |
| 5 | Mjølner | 26 | 13 | 3 | 10 | 59–43 | 16 | **42**  |
| 6 | Tromsø 2 | 26 | 13 | 2 | 11 | 69–44 | 25 | **41**  |
| 7 | Funnefoss/Vormsund | 26 | 11 | 4 | 11 | 49–48 | 1 | **37**  |
| 8 | Lillestrøm 2 | 26 | 10 | 4 | 12 | 44–53 | −9 | **34**  |
| 9 | Mjøndalen 2 | 26 | 10 | 3 | 13 | 50–54 | −4 | **33**  |
| 10 | Skjetten | 26 | 10 | 2 | 14 | 49–76 | −27 | **32**  |
| 11 | Skjervøy | 26 | 8 | 4 | 14 | 37–58 | −21 | **28**  |
| 12 | Harstad | 26 | 7 | 2 | 17 | 50–78 | −28 | **23**  |
| 13 | Bossekop | 26 | 5 | 5 | 16 | 37–78 | −41 | **20**  |
| 14 | Senja | 26 | 5 | 4 | 17 | 33–80 | −47 | **19**  |
| Kilde  **·**  Rediger |

Stadionanlegg
-------------

Lagets kamper spilles på Harstad stadion, som fikk tillagt skøytebane til NM på skøyter i 1962. Klubben brukte også naturgressbanen Blåbærhaugen stadion på slutten av 1960-årene og starten av 1970-årene. Klubben vendte tilbake til Harstad stadion da det ble anlagt kunstgress der i 1977. (Første kamp på kunstgresset endte 4-4 mot Skeid.) Kunstgresset har blitt fornyet flere ganger, senest sommeren 2007. Klubben har nå sin egen hall («Seaworkshallen»), i tillegg til eget klubbhus på nordsiden av banen.

Spillerstall 2017
-----------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Serbias flagg | K | Sulejman Sulejmanovic |
| 2 | Norges flagg | F | Knut-Jörgen Evensen |
| 3 | Norges flagg | F | Torkild Nilsen |
| 4 | Norges flagg | F | Simon Fredrik Johansen |
| 5 | Norges flagg | MB | Truls Torblå |
| 6 | Norges flagg | F | Oskar Alvereng |
| 7 | Norges flagg | F | Henrik Fjellstad |
| 8 | Norges flagg | MB | Sander Østervold Pedersen |
| 9 | Norges flagg | A | Thomas Skoglund Windstad |
| 10 | Serbias flagg | A | Nikica Košutić |
| 11 | Norges flagg | MB | Kåre Harald Arntsen |
| 12 | Kroatias flagg | K | Drago Dumancic |
| 13 | Norges flagg | K | Fredrik Norum |

 |  | 

| Nr. |  | Posisjon | Spiller |
| --- | --- | --- | --- |
| 14 | Norges flagg | MB | Magnus Kjelseth |
| 15 | Norges flagg | MB | Morten Aleksander Rasmussen |
| 16 | Norges flagg | MB | Eirik Andreas Myrvang |
| 17 | Polens flagg | A | Rafał Aureliusz Zaborowski |
| 18 | Norges flagg | MB | Niklas Michael Krane Antonsen |
| 19 | Norges flagg | MB | Kristian Randa Ellefsen |
| 20 | Norges flagg | A | Gabriel Andersen |
| 21 | Finlands flagg | MB | Lauri Samuli Laitila |
| 22 | Norges flagg | A | Fredric Lindquist |
| 23 | Norges flagg | MB | Tim Andre Strøm Øyen |
| 24 | Norges flagg | MB | Sander Finjord Ringberg |
| 25 | Norges flagg | F | Sher Day Htoo |
| 26 | Palestinas flagg | MB | Osayd Iyad Rida Turkman |

 |

Eksterne lenker
---------------

* (no) Offisielt nettsted Rediger på Wikidata
* Harstad Futsal[*død lenke*]
* Steder i Nord-Norge: Harstad Stadion

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |